**DĖL ROKIŠKIO RAJONO SAVIVALDYBĖS TARYBOS 2017 M. VASARIO 24 D. SPRENDIMO NR. TS-16 „DĖL ROKIŠKIO RAJONO SAVIVALDYBĖS 2017–2019 METŲ STRATEGINIO VEIKLOS PLANO PATVIRTINIMO“ PAKEITIMO**

2018 m. sausio 23 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu ir 18 straipsnio 1 dalimi, Rokiškio rajono savivaldybės tarybos 2014 m. rugsėjo 26 d. sprendimu Nr. TS-159 ,,Dėl Rokiškio rajono savivaldybės strateginio planavimo organizavimo tvarkos aprašo ir Rokiškio rajono strateginio plėtros plano iki 2022 metų patvirtinimo“ patvirtinto Rokiškio rajono savivaldybės strateginio planavimo organizavimo tvarkos aprašo 45 ir 47 punktais, Rokiškio rajono savivaldybės taryba n u s p r e n d ž i a:

 Pakeisti Rokiškio rajono savivaldybės tarybos 2017 m. vasario 24 d. sprendimu Nr. TS-16 „Dėl Rokiškio rajono savivaldybės 2017–2019 metų strateginio veiklos plano patvirtinimo“ patvirtintą Rokiškio rajono savivaldybės 2017–2019 metų strateginį veiklos planą ir patvirtinti nauja redakcija priedus (pridedama).

Sprendimas per vieną mėnesį gali būti skundžiamas Lietuvos administracinių ginčų komisijai, skundą (prašymą) paduodant jos buveinėje Vilniuje (adresas – Žygimantų g. 2, Vilnius), Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Gražina Švanienė

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2017 M. VASARIO 24 D. SPRENDIMO NR. TS-16 „DĖL ROKIŠKIO RAJONO SAVIVALDYBĖS 2017-2019 METŲ STRATEGINIO VEIKLOS PLANO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2018-01-08

Rokiškis

**Parengto sprendimo projekto tikslai ir uždaviniai.**

Vadovaujantis Rokiškio rajono savivaldybės strateginio planavimo organizavimo tvarkos aprašo 45 ir 47 punktais bei atsižvelgiant į per 2017 m. atliktus savivaldybės biudžeto keitimus, atitinkamai pakeisti Rokiškio rajono savivaldybės 2017–2019 metų strateginį veiklos planą ir patvirtinti nauja redakcija jo priedus.

**Šiuo metu esantis teisinis reglamentavimas.**

Rokiškio rajono savivaldybės tarybos 2017 m. vasario 24 d. sprendimas Nr. TS-16 „Dėl Rokiškio rajono savivaldybės 2017–2019 metų strateginio veiklos plano patvirtinimo“; Rokiškio rajono savivaldybės tarybos 2014 m. rugsėjo 26 d. sprendimu Nr. TS-159 “Dėl Rokiškio rajono savivaldybės strateginio planavimo organizavimo tvarkos aprašo ir Rokiškio rajono strateginio plėtros plano iki 2022 metų patvirtinimo“ patvirtintas Rokiškio rajono savivaldybės strateginio planavimo organizavimo tvarkos aprašas.

**Sprendimo projekto esmė.**

Rokiškio rajono savivaldybės 2017–2019 metų strateginis veiklos planas buvo patvirtintas Rokiškio rajono savivaldybės tarybos 2017 m. vasario 24 d. sprendimu Nr. TS-16 „Dėl Rokiškio rajono savivaldybės 2017–2019 metų strateginio veiklos plano patvirtinimo“. Rokiškio rajono savivaldybės 2017–2019 m. strateginis veiklos planas buvo sudarytas 6 patvirtintų programų planuojamų asignavimų bei 2017 m. savivaldybės biudžeto pagrindu. Per 2017 m. savivaldybės biudžetas buvo keletą kartų pakeistas, keitėsi biudžeto programų apimtys ir finansavimas. Remiantis Rokiškio rajono savivaldybės tarybos 2014 m. rugsėjo 26 d. sprendimu Nr. TS-159 „Dėl Rokiškio rajono savivaldybės strateginio planavimo organizavimo tvarkos aprašo ir Rokiškio rajono strateginio plėtros plano iki 2022 metų patvirtinimo“ patvirtinto Rokiškio rajono savivaldybės strateginio planavimo organizavimo tvarkos aprašo VIII skyriuje išdėstytais reikalavimais, keičiant veiklos plano programų pavadinimus, tikslus, uždavinius, išbraukiant arba įrašant naujas priemones, keičiant programos finansavimo apimtis, tai daroma Rokiškio rajono savivaldybės tarybos sprendimu. Kadangi per 2017 m. savivaldybės biudžetas buvo ne kartą keistas savivaldybės tarybos sprendimais keitėsi ir Strateginis veiklos planas, kuris buvo koreguotas

2017-04- 28 d. TS-106; 2017-06-23 d. TS-137; 2017-07- 28 d. TS-153; 2017-09- 28 d. TS-170, 2017- 11-30 d. TS-194, 2017-12- 30 d. TS-212; atitinkami pakeitimai buvo koreguoti ir savivaldybės 2017-2019 m. veiklos plano lentelėse, atspindinčiose 2017 m. patvirtintus taryboje asignavimus. Atsižvelgiant į rajono savivaldybės tarybos sprendimais tikslintus 2017 m. savivaldybės biudžeto asignavimus, reikia patikslinti Rokiškio rajono savivaldybės 2017–2019 metų strateginio veiklos plano priedus ir patvirtinti juos nauja redakcija.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamos** – nėra.

**Kokia sprendimo nauda rokiškio rajono gyventojams.** Rajono gyventojai gaus naudingą informaciją apie pasikeitusias finansines sumas per 2017 m. rajono biudžete ir kartu strateginiame veiklos plane, apie naujai planuojamus rajone vykdyti 2017 - 2019 m. projektus, jų finansavimo šaltinius, savivaldybės prisidėjimą prie projektų, finansinį poreikį.

**Finansavimo šaltiniai ir lėšų poreikis**: sprendimo įgyvendinimui lėšų nereikalinga.

**Suderinamumas su Lietuvos Respublikos galiojančiais teisės norminiais aktais** Projektas neprieštarauja galiojantiems teisės aktams.

**Antikorupcinis vertinimas:** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų skyriaus

vyriausioji specialistė Gražina Švanienė